ai4bharat/Pralekha huggingface dataset:
મંત્રીમંડળ
કેબિનેટે ખાંડના સંબંધમાં કેન્દ્રીય હુકમની માન્યતા છ મહિના વધારવા માટેની મંજૂરી આપી
નવી દિલ્હી, 19-04-2017
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ખાંડ સંબંધિત 27.10.2016ના વર્તમાન કેન્દ્રીય હુકમની માન્યતામાં છ મહિનાનો વધારો કરી તેને 29.04.2017 થી 28.10.2017 સુધી વધારવા માટે પોતાની મંજૂરી આપી દીધી છે.
આ નિર્ણયનો મુખ્ય ઉદ્દેશ્ય રાજ્ય સરકારોને જયારે જરૂરીયાત જણાય ત્યારે કેન્દ્ર સરકારની પ્રાથમિક મંજૂરી બાદ તેમને ખાંડ સંબંધે તેના જથ્થાની મર્યાદા/પરવાનગી જરૂરિયાતો અંગે અંકુશ હુકમ જાહેર કરવા માટે સક્ષમ બનાવવાનો છે. તેનાથી જાહેર જનતાને સસ્તા ભાવે આ ચીજવસ્તુ પૂરી પાડવાના તથા સંગ્રહખોરી અને નફાખોરીના વલણને અંકુશમાં લાવવાના ચાલી રહેલા પ્રયત્નોમાં મદદ મળશે એવી અપેક્ષા રાખવામાં આવે છે.
વર્તમાન નિર્ણય અંગે સરકાર દ્વારા રાજ્યો અને કેન્દ્ર શાસિત પ્રદેશોને તેમના તરફથી આગળની કાર્યવાહી કરી શકે તે અંગે સૂચિત કરવામાં આવશે.
પશ્ચાદભૂમિકા
કેબિનેટે 27.10.2016ના રોજ મળેલી તેની બેઠકમાં છ મહિના માટે ખાંડ સંબંધે રાજ્યોને જથ્થો પૂરો પાડવા, તેની વહેંચણી, વ્યાપાર, ઉત્પાદન, જથ્થો, સંગ્રહ, ખરીદી અને હેરફેર વગેરે માટે સક્ષમ બનાવવાનો નિર્ણય લીધો હતો. તે અનુસાર, ખાંડ ઉપર 28.04.2017 સુધી વહીવટી વિભાગો, રાજ્યો અને કેન્દ્ર શાસિત પ્રદેશોને જી.એસ.આર. 929 તરીકે નક્કી થયેલા સ્પેસીફાઈડ ફૂડસ્ટફ ઓર્ડર, 2016 તારીખ 29.09.2016 અનુસાર પરવાનગી જરૂરિયાતોને દૂર કરવી, જથ્થા મર્યાદા અને હેરફેર મર્યાદામાં સુધારો કરીને તેમને જથ્થા મર્યાદા નક્કી કરવામાં સક્ષમ બનાવવા માટે એસ.ઓ. 3341 તારીખ 27.10.2016 જાહેર કરવામાં આવ્યો હતો.
અન્ન અને જાહેર વિતરણ મંત્રાલય દ્વારા ફેક્ટરી ગેટ પાસે તેમજ સ્થાનિક બજારોમાં ખાંડના ભાવ ઉપર નિયંત્રણ રાખવામાં આવે છે. સપ્ટેમ્બર 2016માં એ બાબત ધ્યાન પર આવી હતી કે છૂટક ભાવમાં અચાનક તેજી આવી હતી. ભાવવધારો એ વાસ્તવિક તંગીની સરખામણીએ ભાવાત્મક વધારે હતો. ખાંડના જથ્થાને નિયંત્રિત કરવા અને અંદાજીત ભાવની સમસ્યાને પહોંચી વળવા માટે જરૂરિયાત આધારિત યોગ્ય જથ્થા મર્યાદા નક્કી કરવી જરૂરી હતી. વધુમાં, વર્તમાન વર્ષમાં ઉપયોગ માટેના જથ્થાની પુરતી ઉપલબ્ધતા છતાં, પાછલા વર્ષમાં થયેલા ઓછા ઉત્પાદનને કારણે સંગ્રહખોરી અને નફાખોરી અંદાજવામાં આવી છે અને આથી જથ્થા મર્યાદામાં વધુ વૃદ્ધિ કરવાની જરૂર છે.
ખાંડ ક્ષેત્રને સહાય કરવા માટે, સરકારે તાજેતરમાં જ એવા ઉદ્યોગો કે જેઓ ખાંડ મિલ તરફથી બેંકો દ્વારા 32 લાખ ખેડૂતોને સીધા તેમના ખાતામાં પૈસા જમા કરાવી લાભાન્વિત કરે છે તેમને અપાતી સોફ્ટ લોન સહાયમાં 4305 કરોડ રૂપિયાનો વધારો કર્યો છે. પ્રદર્શન આધારિત સબસીડી કે જે ખાંડ મિલ તરફથી સીધા ખેડૂતોના ખાતામાં જમા થતી હતી તેમાં પણ શેરડીના ભૂકામાં પ્રતિ ક્વિન્ટલ 4.50 રૂપિયાનો વધારો કરવામાં આવ્યો છે.
સ્થાનિક ભાવોને સસ્તા દરે જાળવી રાખવા માટે સરકારે મિલમાલિકો તથા રીફાઇનરો દ્વારા તેમની પોતાની રીફાઇનીંગ ક્ષમતા અનુસાર 5 લાખ એમટી કાચી ખાંડના મર્યાદિત જથ્થાને ઝીરો શુલ્ક પર આયાત કરવાની મંજૂરી આપી છે. આ મર્યાદિત જથ્થો ખાંડ ઉદ્યોગને તેની પ્રવાહિતા જાળવી રાખવામાં મદદ કરશે અને ખેડૂતોના શેરડીના દેવાને ભરપાઈ કરવામાં સક્ષમ બનાવશે.
AP/J.Khunt/GP
(Visitor Counter : 9
PIB Headquarters
ગુજરાત રાજ્યમાં મહિલા પોસ્ટ ઓફિસનો શુભારંભ
અમદાવાદ 14-08-2019
માનનીય વડાપ્રધાન શ્રી નરેન્દ્ર મોદીજીએ દેશની મહિલાઓને અર્થતંત્રમાં તેમની ભૂમિકા વધારીને સ્ત્રી સશક્તિકરણ કરવાની જરૂરિયાત પર ભાર મૂક્યો છે. તેમણે ભારપૂર્વક જણાવ્યું છે કે સરકારે મહિલા વિકાસથી ‘મહિલા નેતૃત્વ દ્વારા વિકાસ’ તરફ આગળ વધવું જોઈએ.
માનનીય પ્રધાનમંત્રીશ્રીના આ દ્રષ્ટીકોણને અમલમાં મુકવા માટે, માનનીય સંદેશાવ્યવહાર અને આઇ.ટી., કાયદો અને ન્યાય પ્રધાનમંત્રીશ્રી રવિશંકર પ્રસાદના માર્ગદર્શન હેઠળ ભારતીય ટપાલ વિભાગ 'મહિલા પોસ્ટ ઓફિસ' શરૂ કરી રહ્યું છે. આ પોસ્ટ ઓફિસો સામાન્ય નાગરિકોને ઉત્તમ ટપાલ સેવાઓ પુરી પાડીને સ્ત્રી સશક્તિકરણનું સર્વોત્તમ ઉદાહરણ પુરુ પાડશે.
આ દ્રષ્ટીકોણને આગળ વધારવા માટે, ગુજરાત ટપાલ વિભાગે એક મહત્વપૂર્ણ પગલું ભર્યું છે અને રક્ષાબંધન નિમિત્તે અમદાવાદ, વડોદરા અને રાજકોટમાં મહિલા પોસ્ટ ઓફિસ  શરૂ કરવાનો નિર્ણય કર્યો છે. તારીખ- 16 ઓગસ્ટ 2019 થી, અમદાવાદ ખાતેની ગુજરાત યુનિવર્સિટી પોસ્ટ ઓફિસ, વડોદરા ખાતે વાઘોડિયા રોડ પોસ્ટ ઓફિસ અને રાજકોટ શહેરમાં રાજકોટ સેવા સદન પોસ્ટ ઓફિસ, મહિલા કર્મચારીઓ દ્વારા સંચાલિત ‘મહિલા પોસ્ટ ઓફિસ’ તરીકે કાર્ય કરશે. આ પોસ્ટ ઓફિસોમાં મહિલા ગ્રાહકોને કતારમાં ઉભા રહેવું નહીં પડે.
જ્યારે મહિલાઓ એકબીજા સાથે સંપર્ક કરશે ત્યારે આરામદાયક પરિસ્થતિનું નિર્માણ થશે, આ બાબતને ધ્યાનમાં રાખીને, મુખ્ય પોસ્ટમાસ્ટર જનરલ, ગુજરાત પોસ્ટલ સર્કલ દ્વારા ગુજરાતના મોટા શહેરોમાં તમામ મહિલા પોસ્ટ ઓફિસોને “મહિલા પોસ્ટ ઓફિસ” તરીકે ઓળખવામાં આવશે. તે મુજબ, મોટી સંખ્યામાં મહિલા ગ્રાહકો ધરાવતી પોસ્ટ ઓફિસોને મહિલા પોસ્ટ ઓફિસોમાં રૂપાંતરિત કરવાનો નિર્ણય લેવામાં આવ્યો. આગામી દિવસોમાં, આવી વધુ પોસ્ટ ઓફિસો ગુજરાતમાં કાર્યરત થશે.
મહિલા ગ્રાહકો પર વિશેષ ધ્યાન કેન્દ્રિત કરીને સમાજને સારી અને કાર્યક્ષમ સેવાઓ પુરી પાડવા મહિલા પોસ્ટ ઓફિસોને કાર્યરત કરતી વખતે ગુજરાત પોસ્ટલ સર્કલ ગૌરવ અનુભવે છે, એણ એક અખબારી યાદીમાં જણાવાયું છે.
DK/NP/J.Khunt/GP
(Visitor Counter : 306
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 107.92 કરોડને પાર
સાજા થવાનો દર હાલમાં 98.23%, માર્ચ 2020થી સૌથી વધુ
છેલ્લા 24 કલાકમાં 10,929 દૈનિક નવા કેસ નોંધાયા
ભારતમાં સક્રિય કેસનું ભારણ , 255 દિવસમાં સૌથી ઓછા
સાપ્તાહિક પોઝિટિવિટી દર  43 દિવસથી 2% કરતા ઓછો
છેલ્લા 24 કલાકમાં 20,75,942 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 107.92 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,09,36,027 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,79,530
|
|
બીજો ડોઝ
|
|
92,56,225
|
|
FLWs
|
|
પ્રથમ ડોઝ
|
|
1,83,72,402
|
|
બીજો ડોઝ
|
|
1,60,12,003
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
42,33,49,812
|
|
બીજો ડોઝ
|
|
14,89,38,412
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
17,60,88,375
|
|
બીજો ડોઝ
|
|
9,85,40,180
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,04,55,016
|
|
બીજો ડોઝ
|
|
6,78,27,591
|
|
કુલ
|
|
1,07,92,19,546
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,37,37,468 દર્દીઓ સાજા થઇ ગયા છે અને છેલ્લા 24 કલાકમાં વધુ 12,509 દર્દીઓ સાજા થયા છે.
આના કારણે એકંદરે સાજા થવાનો દર 98.23% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
132 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 10,929 નવા કેસ નોંધાયા છે.
સક્રિય કેસનું ભારણ હાલમાં 1,46,950 છે, 255 દિવસમાં સૌથી નીચું છે. હાલમાં સક્રિય કેસો દેશના કુલ પોઝિટિવ કેસોના 0.43% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 8,10,783 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 61.39 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 1.27% છે જે છેલ્લા 43 દિવસથી 2%થી ઓછો છે, જ્યારે દૈનિક પોઝિટીવિટી દર આજે 1.35% નોંધાયો છે. દૈનિક પોઝિટીવિટી દર છેલ્લા 33 દિવસથી 2%થી ઓછો છે અને સળંગ 68 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 130
પ્રધાનમંત્રીનું કાર્યાલય
મહિલા હોકી ટીમ ધૈર્યથી રમી અને શાનદાર કૌશલ્ય દર્શાવ્યું: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું કે આજે અને રમતો દ્વારા, આપણી મહિલા હોકી ટીમ ધૈર્ય સાથે રમી અને ટોક્યો ઓલિમ્પિક 2020માં શાનદાર કૌશલ્ય દર્શાવ્યું. તેમણે એમ પણ કહ્યું કે તેમને ટીમ પર ગર્વ છે અને આગળની મેચ અને ભવિષ્યના પ્રયત્નો માટે ટીમને શુભકામનાઓ.
એક ટ્વિટમાં પ્રધાનમંત્રીએ કહ્યું;
"એક વસ્તુ જે આપણે #Tokyo2020 માટે યાદ રાખીશું તે આપણી હોકી ટીમોનું અદભૂત પ્રદર્શન છે.
આજે અને રમતો દ્વારા, આપણી મહિલા હોકી ટીમ ધૈર્ય સાથે રમી અને શાનદાર કૌશલ્ય દર્શાવ્યું. ટીમ પર ગર્વ છે. આગળની રમત માટે અને ભવિષ્યના પ્રયાસો માટે શુભકામનાઓ. "
SD/GP/BT
(
પ્રધાનમંત્રીનું કાર્યાલય
જી-20 શિખર સંમેલનની સાથે યોજાયેલા કાર્યક્રમમાં પ્રધાનમંત્રીના સંબોધનનો મૂળપાઠ: ગ્રહની સલામતી: CCE અભિગમ
આદરણીય,
મહાનુભવો,
આજે, આપણે આપણા નાગરિકો અને અર્થતંત્રને વૈશ્વિક મહામારીના પ્રભાવથી બચાવવા પર ધ્યાન કેન્દ્રિત કરી રહ્યાં છીએ. આબોહવા પરિવર્તન સામે લડત આપવા માટે પણ આપણે આટલું જ ધ્યાન કેન્દ્રિત કરીએ તે મહત્વનું છે. આબોહવા પરિવર્તન સામે અવશ્ય લડવું જોઇએ, મર્યાદિત રીતે નહીં પરંતુ એકીકૃત, વ્યાપક અને સર્વગ્રાહી રીતે. પર્યાવરણ સાથે સૌહાર્દપૂર્વક રહેવાના અમારા પરંપરાગત સિદ્ધાંતો અને મારી સરકારની કટિબદ્ધતાથી પ્રેરણા લઇને, ભારતે ઓછા કાર્બન અને આબોહવા અનુકૂળ વિકાસની પદ્ધતિઓ અપનાવી છે.
મને જણાવતા આનંદ થાય છે કે, ભારતે માત્ર અમારા પેરિસ કરારના લક્ષ્યો જ પ્રાપ્ત નથી કર્યાં, પરંતુ તેનાથી પણ આગળ વધ્યું છે. ભારતે સંખ્યાબંધ ક્ષેત્રોમાં નક્કર પગલાં લીધા છે. અમે LED લાઇટ્સને લોકપ્રિય બનાવી છે. આનાથી દર વર્ષે 38 મિલિયન ટન કાર્બન ડાયોક્સાઇડનું ઉત્સર્જન ઓછું થાય છે. અમારી ઉજ્જવલા યોજના મારફતે 80 મિલિયનથી વધુ પરિવારોને ધુમાડારહિત રસોડા આપવામાં આવ્યા છે. આ વૈશ્વિક સ્તરે સૌથી મોટી સ્વચ્છ ઉર્જાની કવાયતો પૈકી એક છે.
એકલ વપરાશ પ્લાસ્ટિકના ઉપયોગના નાબૂદ કરવાના પ્રયાસો હાથ ધરવામાં આવ્યા છે; અમારા વનાવરણનું વિસ્તરણ થઇ રહ્યું છે; સિંહ અને વાઘની વસ્તી સંખ્યા વધી રહી છે; અમે 2030 સુધીમાં 26 મિલિયન હેક્ટર વેરાન જમીનને ફરી હરિયાળી કરવાનું લક્ષ્ય રાખીએ છીએ; અને અમે વલયાકાર અર્થતંત્રને પ્રોત્સાહન આપીએ છીએ. ભારત આગામી પેઢીના ઇન્ફ્રાસ્ટ્રક્ચર જેમ કે, મેટ્રો નેટવર્ક, જળમાર્ગો અને બીજા અનેક કાર્યોનું નિર્માણ કરી રહ્યું છે. સગવડતા અને કાર્યદક્ષતાની સાથે સાથે, તેનાથી સ્વચ્છ પર્યાવરણમાં યોગદાન મળશે. અમે 2022 સુધીમાં 175 ગીગાવૉટ અક્ષય ઉર્જાનું નિર્ધારિત લક્ષ્ય ઘણા વહેલાં જ પ્રાપ્ત કરી લઇશું. હવે, અમે 2030 સુધીમાં 450 ગીગાવૉટનું લક્ષ્ય પ્રાપ્ત કરવાની દિશામાં એક મોટું ડગલું ભરી રહ્યાં છીએ.
આદરણીય,
મહાનુભવો,
આંતરરાષ્ટ્રીય સૌર સંગઠન સૌથી ઝડપથી વધી રહેલા આંતરરાષ્ટ્રીય સંગઠનો પૈકી છે જેમાં 88 સભ્ય દેશોએ હસ્તાક્ષર કર્યા છે. અબજો ડૉલરને કાર્યાન્વિત કરવાના, હજારો હિતધારકોને તાલીમ આપવાના અને અક્ષય ઉર્જા ક્ષેત્રમાં સંશોધન અને વિકાસને પ્રોત્સાહન આપવાના આયોજન સાથે, ISA કાર્બન ફુટપ્રિન્ટમાં ઘટાડો કરવામાં સતત યોગદાન આપતું રહેશે. અન્ય એક દૃશ્ટાંત આપત્તિ પ્રતિરોધક ઇન્ફ્રાસ્ટ્રક્ચર ગઠબંધન છે.
જી-20ના 9 સભ્ય દેશો સહિત 18 દેશો – અને 4 આંતરરાષ્ટ્રીય સંગઠનો પહેલાંથી જ આ ગઠબંધનમાં જોડાયેલા છે. CDRIએ મહત્વપૂર્ણ ઇન્ફ્રાસ્ટ્રક્ચરની સ્થિતિસ્થાપકતા વધારવાની દિશામાં કામ શરૂ કરી દીધું છે. કુદરતી આપત્તિઓ દરમિયાન થતું માળખાકીય નુકસાન એક એવો વિષય છે જેના પર હકીકતમાં આપવું જોઇએ એટલું ધ્યાન અપાયું નથી. આનાખી ખાસ કરીને ગરીબ રાષ્ટ્રો પર વધુ અસર પડી છે. આથી, આ ગઠબંધન ઘણું મહત્વ ધરાવે છે.
આદરણીય,
મહાનુભવો,
નવી અને ટકાઉક્ષમ ટેકનોલોજીઓના સંશોધન અને આવિષ્કારમાં હજુ પણ વૃદ્ધિ કરવા માટે આ શ્રેષ્ઠ સમય છે. આપણે સહકાર અને સહયોગની ભાવના સાથે આ કરવું જોઇએ. જો વિકાસશીલ વિશ્વને ટેકનોલોજી અને નાણાંનું વધુ સમર્થન મળે તો આખી દુનિયા ઝડપથી પ્રગતિ કરી શકે છે.
આદરણીય,
મહાનુભવો,
માનવજાતની સમૃદ્ધિ માટે, પ્રત્યેક વ્યક્તિ સમૃદ્ધ થાય તે જરૂરી છે. શ્રમને માત્ર ઉત્પાદનના પરિબળ તરીકે જોવાના બદલે, દરેક કામદારના માનવીય ગૌરવ પર ધ્યાન આપવું આવશ્યક છે. આવો અભિગમ આપણા ગ્રહને સલામત રાખવા માટે શ્રેષ્ઠત્તમ બાંહેધરી આપી શકશે.
આપનો આભાર.
SD/GP/BT
(
પ્રધાનમંત્રીનું કાર્યાલય
માનનીય રાષ્ટ્રપતિ અને પ્રધાનમંત્રી રાષ્ટ્રીય શિક્ષણ નીતિ-2020 પર રાજ્યપાલોના સંમેલનને સંબોધિત કરશે
ભારતના માનનીય રાષ્ટ્રપતિ શ્રી રામનાથ કોવિંદ અને પ્રધાનમંત્રી શ્રી નરેન્દ્ર મોદી, 7 સપ્ટેમ્બર, 2020ના રોજ સવારે 10:30 વાગ્યે વિડિયો કોન્ફરન્સના માધ્યમથી રાષ્ટ્રીય શિક્ષણ નીતિ વિષય અંગે રાજ્યપાલોના સંમેલનના ઉદ્ઘાટન સત્રને સંબોધિત કરશે.
"ઉચ્ચ શિક્ષણના પરિવર્તનમાં એનઇપી -2020ની ભૂમિકા" વિષય પર સંમેલનનું આયોજન ભારત સરકારના શિક્ષણ મંત્રાલય દ્વારા કરવામાં આવી રહ્યું છે.
એનઈપી-2020 એ એકવીસમી સદીની પહેલી શિક્ષણ નીતિ છે, જે 1986ની રાષ્ટ્રીય શિક્ષણ નીતિના 34 વર્ષ પછી જાહેર કરવામાં આવી છે. એનઈપી-2020 બંને શાળા અને ઉચ્ચ શિક્ષણ સ્તરમાં મોટા સુધારા માટે લાવવામાં આવી છે.
નવી રાષ્ટ્રીય શિક્ષણ નીતિ ભારતને સમકક્ષ અને જાગૃત જ્ઞાનસભર સમાજ બનાવવા માટે પ્રયત્નશીલ છે. તે ભારત-કેન્દ્રિત શિક્ષણ પ્રણાલીની કલ્પના કરે છે, જે ભારતને વૈશ્વિક મહાસત્તામાં પરિવર્તિત કરવા માટે યોગદાન આપે છે.
એનઇપીના લક્ષ્ય હેઠળના વ્યાપક પરિવર્તનથી દેશની શિક્ષણ પ્રણાલીનું દ્રષ્ટાંત બદલાશે અને ભારતના માનનીય પ્રધાનમંત્રી દ્વારા કલ્પના કરવામાં આવેલા નવા આત્મનિર્ભર ભારત માટે સક્ષમ અને પુનર્જીવિત શૈક્ષણિક ઇકોસિસ્ટમ બનાવશે.
દેશભરમાં રાષ્ટ્રીય શિક્ષણ નીતિ 2020ના વિવિધ પાસાઓને આવરી લેતા વિવિધ વેબિનાર, વર્ચ્યુઅલ પરિષદો અને કોન્ક્લેવનું આયોજન કરવામાં આવી રહ્યું છે.
શિક્ષણ મંત્રાલય અને વિશ્વવિદ્યાલય અનુદાન આયોગ  દ્વારા અગાઉ રાષ્ટ્રીય શિક્ષણ નીતિ -2020 અંતર્ગત ઉચ્ચ શિક્ષણમાં પરિવર્તનકારી સુધારણા વિષયની કોન્ક્લેવનું આયોજન કરવામાં આવ્યું હતું, જેને પ્રધાનમંત્રી શ્રી નરેન્દ્ર મોદીએ સંબોધિત કરી હતી.
7 સપ્ટેમ્બરે રાજ્યપાલોના સંમેલનમાં તમામ રાજ્યોના શિક્ષણ મંત્રીઓ, રાજ્યની યુનિવર્સિટીઓના કુલપતિઓ અને અન્ય વરિષ્ઠ અધિકારીઓ પણ ભાગ લઈ રહ્યા છે.
માનનીય રાષ્ટ્રપતિ અને પ્રધાનમંત્રીના સંબોધનનું ડીડી ન્યૂઝ પર જીવંત પ્રસારણ કરવામાં આવશે.
SD/GP/BT
(
મહિલા અને બાળ વિકાસ મંત્રાલય
પ્રધાનમંત્રી શ્રી નરેન્દ્ર મોદી 30મી મેના રોજ પીએમ કેર્સ ફોર ચિલ્ડ્રન સ્કીમ હેઠળ લાભો જાહેર કરશે
આ યોજનાનો ઉદ્દેશ્ય કોવિડ અસરગ્રસ્ત બાળકોની 23 વર્ષની ઉંમર સુધી પહોંચે ત્યાં સુધી આરોગ્ય વીમો, શિક્ષણ અને નાણાકીય સહાય દ્વારા તેમની વ્યાપક સંભાળ અને રક્ષણ સુનિશ્ચિત કરવાનો છે.
પ્રધાનમંત્રી શ્રી નરેન્દ્ર મોદી આવતીકાલે એટલે કે 30મી મે 2022ના રોજ સવારે 10:30 વાગ્યે પીએમ કેર્સ ફોર ચિલ્ડ્રન સ્કીમ હેઠળ લાભો જાહેર કરશે. વીડિયો કોન્ફરન્સિંગ દ્વારા. પ્રધાનમંત્રી શાળાએ જતા બાળકોને શિષ્યવૃત્તિ ટ્રાન્સફર કરશે. આયુષ્માન ભારત – પ્રધાનમંત્રી જન આરોગ્ય યોજના હેઠળ બાળકો માટે PM CARESની પાસબુક અને હેલ્થ કાર્ડ બાળકોને કાર્યક્રમ દરમિયાન આપવામાં આવશે.
લાભાર્થી બાળકો તેમના વાલીઓ/સંભાળ રાખનારાઓ અને તેમના સંબંધિત જિલ્લાના સંબંધિત જિલ્લા મેજિસ્ટ્રેટ સાથે વર્ચ્યુઅલ મોડ દ્વારા ઇવેન્ટમાં જોડાશે. આ કાર્યક્રમમાં સંબંધિત રાજ્યો/કેન્દ્રશાસિત પ્રદેશોના મંત્રીઓ, સંસદના સભ્યો અને વિધાનસભાના સભ્યો હાજર રહેશે.
11મી માર્ચ 2020થી 28મી ફેબ્રુઆરી 2022ના સમયગાળા દરમિયાન, કોવિડ-19 રોગચાળામાં માતા-પિતા અથવા કાયદેસર વાલી અથવા દત્તક માતા-પિતા અથવા બચી ગયેલા માતા-પિતા બંને ગુમાવ્યા હોય તેવા બાળકોને સમર્થન આપવા માટે પ્રધાનમંત્રી દ્વારા 29મી મે 2021ના રોજ પીએમ કેર્સ ફોર ચિલ્ડ્રન યોજના શરૂ કરવામાં આવી હતી. આ યોજનાનો ઉદ્દેશ્ય બાળકોને રહેવા અને રહેવાની વ્યવસ્થા પૂરી પાડીને, શિક્ષણ અને શિષ્યવૃત્તિ દ્વારા સશક્તિકરણ કરીને, તેમને 23 વર્ષની ઉંમરે પહોંચવા પર અને આરોગ્ય વીમા દ્વારા તેમના સ્વાસ્થ્યની ખાતરી કરવા પર રૂ.ની 10 લાખ નાણાકીય સહાય સાથે આત્મનિર્ભર અસ્તિત્વ માટે સુસજ્જ કરીને સતત રીતે તેમની વ્યાપક સંભાળ અને રક્ષણ સુનિશ્ચિત કરવાનો છે..
યોજના હેઠળ બાળકોની નોંધણી કરવા માટે pmcaresforchildren.in નામનું પોર્ટલ શરૂ કરવામાં આવ્યું હતું. પોર્ટલ એ સિંગલ વિન્ડો સિસ્ટમ છે જે બાળકો માટે મંજૂરીની પ્રક્રિયા અને અન્ય તમામ સહાયની સુવિધા આપે છે.
SD/GP/NP
(
પર્યાવરણ અને વન મંત્રાલય
ન્યુ યોર્કમાં એક વાઘમાં કોવિડ-19ના પોઝિટીવ લક્ષણો મળી આવવાના પગલે કેન્દ્રીય પ્રાણી સંગ્રહાલય સત્તામંડળે ભારતમાં પ્રાણી સંગ્રહાલયોને હાઈ એલર્ટ પર રહેવાની સલાહ આપી
ધી યુનાઇટેડ સ્ટેટ્સ  ડિપાર્ટમેન્ટ ઑફ એગ્રીકલ્ચર્સ નેશનલ વેટરનિટી સર્વિસીસ લેબોરેટરીએ 5 એપ્રિલ, 2020ના રોજ આપેલા એક નિવેદનમાં એ બાબતની પુષ્ટિ કરી હતી કે ન્યુ યોર્કના બ્રોન્ક્સ પ્રાણી સંગ્રહાલયમાં રાખવામાં આવેલ એક વાઘમાં સાર્સ સીઓવી-2 ના લક્ષણો મળી આવ્યા છે.
https://wvvw.aphis.usda.gov/aphisinewsroominews/sa_by_date/sa-2020/ny-zoo-covid-19
આ બાબતના પગલે સાવચેતી લેતા પર્યાવરણ, વન અને જળવાયુ પરિવર્તન મંત્રાલય અંતર્ગત કેન્દ્રીય ઝૂ ઑથોરીટી દ્વારા દેશમાં તમામ પ્રાણી સંગ્રહાલયોને અત્યંત સાવચેત રહેવા, પ્રાણીઓ પર 24x7 નજર રાખવા, કોઇપણ અસામાન્ય વર્તણુક/લક્ષણો માટે સીસીટીવીનો ઉપયોગ કરવા, કીપર્સ/હેન્ડલર્સને તેમની આસપાસ સુરક્ષાત્મક સાધનો ખાસ કરીને PPE  વિના પ્રવેશવાની અનુમતી ના આપવા, બીમાર પ્રાણીઓને એકાંતમાં રાખવા અને ક્વૉરન્ટાઇન કરવા અને જ્યારે પ્રાણીઓને ખોરાક પૂરો પાડવામાં આવે ત્યારે ઓછામાં ઓછો તેમની સાથે સંપર્ક રાખવાની સલાહ આપવામાં આવી છે.
આ માર્ગદર્શિકામાં વધુમાં જણાવવામાં આવ્યું છે કે આંચળવાળા પ્રાણીઓ ખાસ કરીને માંસ ભક્ષણ કરતા, ખાસ કરીને બિલાડી, ફેરેટ અને પ્રાઈમેટને કાળજીપૂર્વક તપાસતા રહેવામાં આવે અને દર પંદર દિવસે શંકાસ્પદ કેસોના નમૂના નિયુક્ત કરવામાં આવેલ પ્રાણી આરોગ્ય સંસ્થાઓને મોકલી આપવામાં આવે જેથી તેમનું કોવિડ-19 ટેસ્ટીંગ શરુ કરી શકાય. આ સાથે જ સૌથી વધુ જોખમકારક આ રોગનો પ્રતિકાર કરવા માટે રાષ્ટ્રીય/ICMRની માર્ગદર્શિકામાં જણાવ્યા અનુસાર તમામ જૈવ નિયંત્રણ અને સુરક્ષાત્મક પગલાઓનું પાલન કરવામાં આવે:
- નેશનલ ઇન્સ્ટીટયુટ ઑફ હાઈ સિક્યુરિટી એનીમલ ડિસીઝ , ભોપાલ, એમપી
- નેશનલ રીસર્ચ સેન્ટર ઓન ઇક્વીન્સ , હિસ્સાર, હરિયાણા.
- સેન્ટર ફોર એનિમલ ડિસીઝ રીસર્ચ એન્ડ ડાયગ્નોસ્ટીક , ઇન્ડીયન વેટરનરી રીસર્ચ ઇન્સ્ટીટયુટ, , ઇઝાતનગર, બરેલી, યુપી
કેન્દ્રીય પ્રાણી સંગ્રહાલય સત્તામંડળે સલાહ આપી છે કે તમામ પ્રાણી સંગ્રહાલયના કર્મચારીઓ દ્વારા સમય સમય પર ભારત સરકાર દ્વારા નોવલ કોરોના વાયરસ ડિસીઝ  અંગે જાહેર કરવામાં આવેલ સુરક્ષા અને ચેપ ન લાગવા માટેની આચાર સંહિતાનું કડકપણે પાલન કરવામાં આવે.
આ ઉપરાંત પ્રાણી સંગ્રહાલયોને સલાહ આપવામાં આવી છે કે તેઓ જાહેર આરોગ્ય પ્રતિભાવ માટે જવાબદાર સરકારની નિયુક્ત કરવામાં આવેલ નોડલ એજન્સીઓની સાથે સંકલન સાધે અને નોડલ એજન્સીઓ દ્વારા જરૂર હોય તો સ્ક્રીનીંગ, ટેસ્ટીંગ અને દેખરેખ તથા નમૂનાઓની તપાસ કરવાની પરવાનગી આપે.
RP
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 183 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.25 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,82,97,24,590
|
|
બાકી ઉપલબ્ધ
|
|
17,25,37,371
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 183 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 17.25 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 158
પ્રધાનમંત્રીનું કાર્યાલય
75 દિવસ કરતાં ઓછા સમય બાકી છે, પ્રધાનમંત્રીએ નાગરિકોને આંતરરાષ્ટ્રીય યોગ દિવસ 2023ને ખૂબ જ ઉત્સાહ સાથે ઉજવવા વિનંતી કરી
પ્રધાનમંત્રી શ્રી નરેન્દ્ર મોદીએ નાગરિકોને આંતરરાષ્ટ્રીય યોગ દિવસ 2023ને ખૂબ જ ઉત્સાહ સાથે ઉજવવા વિનંતી કરી છે.
કેન્દ્રીય આયુષ મંત્રી શ્રી સર્બાનંદ સોનોવાલ દ્વારા એક ટ્વીટ શેર કરતા, પ્રધાનમંત્રીએ ટ્વીટ કર્યું;
"આંતરરાષ્ટ્રીય યોગ દિવસ 2023 માટે 75 દિવસથી ઓછા સમય બાકી છે, હું તમને બધાને ખૂબ જ ઉત્સાહ સાથે ચિહ્નિત કરવા અને નિયમિત રીતે યોગાભ્યાસ કરવા વિનંતી કરીશ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ મન કી બાત ક્વિઝમાં ભાગ લેવાનું આમંત્રણ આપ્યું
પ્રધાનમંત્રી શ્રી નરેન્દ્ર મોદીએ ઘણા સમુદાયના પ્રયાસો સહિત નવીનતમ એપિસોડમાં આવરી લેવામાં આવેલા વિષયો અંગે મન કી બાત ક્વિઝમાં ભાગ લેવા જણાવ્યું છે.
પ્રધાનમંત્રી શ્રીએ ટ્વીટ કર્યું:
“અમે આ મહિનાના #MannKiBaat દરમિયાન વિવિધ સમુદાયના પ્રયાસો સહિત વિવિધ વિષયોને આવરી લીધા છે. નમો એપ પર MKB ક્વિઝમાં ભાગ લો.”
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ ‘પરીક્ષા પે ચર્ચા 2022’માં ભાગ લેવા માટે આમંત્રણ આપ્યું
પ્રધાનમંત્રીએ શ્રી નરેન્દ્ર મોદીએ ‘પરીક્ષા પે ચર્ચા 2022’ અંગે ટ્વીટ કર્યુ છે અને તેની સાથે જ નોંધણી કરાવવાનો અનુરોધ કર્યો છે. પ્રધાનમંત્રીએ કહ્યું કે આ ચર્ચાથી તેમને પોતાના ઊર્જાવાન યુવાનો સાથે જોડાવા, તેમના પડકારો અને આકાંક્ષાઓને સારી રીતે સમજવાનો અવસર મળે છે.
પ્રધાનમંત્રીએ ટ્વીટ કર્યુ છેઃ
“પરીક્ષાઓની સાથે-સાથે ‘પરીક્ષા પે ચર્ચા 2022’ કાર્યક્રમ પણ નજીક આવી રહ્યો છે. આવો, આપણે સૌ તણાવમુક્ત પરીક્ષા પર ચર્ચા કરીએ અને ફરી એકવાર આપણા બહાદુર #ExamWarriors, તેમના વાલીઓ અને શિક્ષકો સાથે સહયોગ કરીએ. હું આપ સૌને આ વર્ષની #PPC2022 માટે નોંધણી કરાવવાનો અનુરોધ કરૂં છું.
વ્યક્તિગત રીતે ‘પરીક્ષા પે ચર્ચા’ શીખવાનો એક શાનદાર અનુભવ છે. મને આપણા ઊર્જાવાન યુવાઓ સાથે જોડાવા, તેમના પડકારો અને આકાંક્ષાઓને સારી રીતે સમજવાની તક મળે છે. આ સાથે જ તેનાથી શિક્ષણની દુનિયાના ઉભરતા પ્રચલનોની ભાળ મેળવવાની પણ તક મળે છે. #PPC2022”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
મંત્રીમંડળ
મંત્રીમંડળે જળવાયુ પરિવર્તન અને પર્યાવરણ ક્ષેત્રે ટેકનિકલ સહકાર માટે ભારત અને સ્વિત્ઝર્લેન્ડ વચ્ચે થયેલા સમજૂતી કરારોને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળે ભારત અને સ્વિત્ઝર્લેન્ડ વચ્ચે જળવાયુ પરિવર્તન અને પર્યાવરણના ક્ષેત્રે ટેકનિકલ સહકાર માટે થયેલા સમજૂતી કરાર ને પાછલી અસરથી મંજૂરી આપી હતી. આ MoU પર 13 સપ્ટેમ્બર 2019ના રોજ સ્વિત્ઝર્લેન્ડમાં હસ્તાક્ષર કરવામાં આવ્યા હતા.
મુખ્ય અસરો:
પર્યાવરણમાં સતત થઇ રહેલા પરિવર્તનની સમાજના ઉન્નત વર્ગની તુલનાએ સામાજિક અને આર્થિક રીતે પછાત અને વંચિત વર્ગ પર ઘણી વધુ અસર પડે છે. પર્યાવરણમાં થઇ રહેલી અવનતિને નિષ્ફળ બનાવવા માટે કરવામાં આવેલા કોઇપણ પ્રયાસો સમાજના દરેક વર્ગને ઉન્નત પર્યાવરણીય સંસાધનો ઉપલબ્ધ કરાવવાના સંદર્ભમાં પર્યાવરણીય સમાનતા લાવશે.
લાભો:
આ MoUના કારણે બંને દેશોમાં લાગુ કાયદા અને કાયદાકીય જોગવાઇઓને ધ્યાનમાં રાખીને, બંને દેશો વચ્ચે સમાનતા, અન્યોન્ય અને પારસ્પરિક લાભોના આધાર પર પર્યાવરણીય સુરક્ષા અને કુદરતી સંસાધાનોના વ્યવસ્થાપન ક્ષેત્રે નજીકનો અને લાંબાગાળાનો સહકાર સ્થાપિત કરી શકાશે અને તેને પ્રોત્સાહન મળશે. તેનાથી બંને દેશો વચ્ચે માહિતી અને ટેકનોલોજીના આદાન-પ્રદાનથી જાહેર જવાબદારી વધશે. વધુમાં, પર્યાવરણની વધુ સારી સુરક્ષા, જાળવણી, જળવાયુ પરિવર્તનનું સારું વ્યવસ્થાપન અને વન્યજીવોના સંરક્ષણ/સંવર્ધન માટે નવીનતમ ટેકનોલોજીઓ અને શ્રેષ્ઠ અનુકૂળ પદ્ધતિઓ આનાથી આવશે તેવી આશા રાખવામાં આવે છે.
મહત્વની વિશેષતાઓ:
- જળવાયુ પરિવર્તન અને સ્થાયી જળ વ્યવસ્થાપનમાં ક્ષમતા નિર્માણ;
- સ્થાયી વન વ્યવસ્થાપન;
- પર્વતીય પ્રદેશોનો સ્થાયી વિકાસ;
- પર્યાવરણીય રીતે સ્થાયી અને અનુકૂળ શહેરી વિકાસ;
- વાયુ, ભૂમિ અને જળ પ્રદૂષણની સમસ્યાઓનો ઉકેલ લાવવો;
- સ્વચ્છ અને નવીનીકરણીય ઊર્જા પર ધ્યાન કેન્દ્રિત કરવું: અને
- જળવાયુ પરિવર્તનનાં જોખમનું વ્યવસ્થાપન.
DS/RP
(
પ્રધાનમંત્રીનું કાર્યાલય
પ્રધાનમંત્રી શ્રીએ આજના દિવસે સ્વામી વિવેકાનંદના 130 વર્ષ પહેલાના શિકાગોના ભાષણને યાદ કર્યું
પ્રધાનમંત્રી શ્રી નરેન્દ્ર મોદીએ ટિપ્પણી કરી છે કે 130 વર્ષ પહેલાં આ દિવસે શિકાગોમાં વિશ્વની ધર્મ સંસદમાં આપવામાં આવેલ સ્વામી વિવેકાનંદનું ભાષણ આજે પણ વૈશ્વિક એકતા અને સંવાદિતાના આહ્વાન તરીકે ગુંજી ઉઠે છે.
પ્રધાનમંત્રી શ્રીએ X પર પોસ્ટ કર્યું:
“130 વર્ષ પહેલાં આજના દિવસે આપવામાં આવેલ સ્વામી વિવેકાનંદનું શિકાગોનું ભાષણ, આજે પણ વૈશ્વિક એકતા અને સંવાદિતાના આહ્વાન તરીકે પડઘો પાડે છે. તેમનો કાલાતીત સંદેશ, માનવતાના સાર્વત્રિક ભાઈચારા પર ભાર મૂકે છે, તે આપણા માટે માર્ગદર્શક પ્રકાશ છે.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આંકડાશાસ્ત્ર અને કાર્યક્રમ અમલીકરણ મંત્રાલય
ભારતમાં પેરોલ રિપોર્ટિંગ - એક ઔપચારિક રોજગાર પરિપ્રેક્ષ્ય
રાષ્ટ્રીય આંકડાકીય ઓફિસ , આંકડા અને કાર્યક્રમ અમલીકરણ મંત્રાલયે અમુક પરિમાણોની પ્રગતિનું મૂલ્યાંકન કરવા માટે પસંદ કરેલી સરકારી એજન્સીઓમાં ઉપલબ્ધ વહીવટી રેકોર્ડ્સના આધારે સપ્ટેમ્બર 2017થી ઓગસ્ટ 2021ના સમયગાળાને આવરી લેતી દેશના રોજગાર અંદાજ પરની પ્રેસ નોટ જાહેર કરી છે.
એક વિગતવાર નોંધ જોડાયેલ છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 193
પ્રધાનમંત્રીનું કાર્યાલય
પ્રધાનમંત્રીએ મકરસંક્રાંતિ નિમિતે લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મકરસંક્રાંતિના શુભ પ્રસંગે લોકોને શુભેચ્છા પાઠવી છે.
देशवासियों को मकर संक्रांति की बहुत-बहुत बधाई। मेरी कामना है कि उत्तरायण सूर्यदेव सभी के जीवन में नई ऊर्जा और नए उत्साह का संचार करें।
મકરસંક્રાંતિની દરેકને શુભેચ્છાઓ.
પ્રધાનમંત્રીએ કહ્યું કે, મકરસંક્રાંતિ ભારતના અનેક ભાગોમાં ઉત્સાહ સાથે ઉજવાય છે. આ શુભ ઉત્સવ ભારતની વિવિધતા અને આપણી પરંપરાઓની જીવંતતાને દર્શાવે છે. તે માતા પ્રકૃતિના આદરના મહત્વની પણ પુષ્ટિ આપે છે.
SD/GP/BT
(
ગૃહ મંત્રાલય
ગૃહ મંત્રાલયે કોવિડ-19 સામે લડવા માટે લાગુ કરવામાં આવેલ લૉકડાઉનના પ્રતિબંધોના કારણે સમુદ્રમાં માછલી પકડવા/મત્સ્ય પાલન ઉદ્યોગ અને તેના સંચાલન તથા તેની સાથે જોડાયેલા શ્રમિકોને છૂટ આપવા માટે 5મું પરિશિષ્ટ જાહેર કર્યું
ગૃહ મંત્રાલય  દ્વારા કોવિડ-19 વિરુદ્ધની લડાઈને ધ્યાનમાં રાખીને લાગુ કરવામાં આવેલ રાષ્ટ્રવ્યાપી લૉકડાઉનના સંદર્ભમાં તમામ મંત્રાલયો/ વિભાગોને  યથાયોગ્ય દિશા-નિર્દેશોનું એક વિશેષ પરિશિષ્ટ જાહેર કરવામાં આવ્યું છે.
5માં પરિશિષ્ટમાં ખવડાવવા અને સારસંભાળ, લણણી, પ્રક્રિયા, પેકિંગ, કોલ્ડ ચેઈન, વેચાણ અને માર્કેટિંગ સહિત માછલી પકડવા  / મત્સ્ય પાલન ઉદ્યોગ; હેચરી, ફીડ પ્લાન્ટ, વ્યાસાયિક માછલીઘર, માછલી. ઝીંગા અને માછલી ઉત્પાદનો, મત્સ્ય બીજ / ચારો વગેરે સાથે જોડાયેલ કામગીરી અને આ પ્રવૃત્તિઓ સાથે જોડાયેલ કારીગરોને લૉકડાઉનની પાબંદીઓમાંથી રાહત આપવામાં આવી છે.
RP
(Visitor Counter : 171